Worcester F 80 Distinctiones

131 Maria Ad laudem virginis

Maria.[[1]](#footnote-1) Ad laudem virginis nec scriptura sufficit, nec figura. Vnde sancti balbucientes et in eius laude deficientes, circumerunt scripturas ad explorandum cui rei posset comparari. Vnde et aliquando eam comparabant luci, propter puritatem, In Esth. 8[:16]:

¶ *Judæis nova lux oriri visa est*. Quandoque igni, propter caritatem, Exod. 13[:21]: *Præcedebat Dominus* filios Israel *in columna nubis[[2]](#footnote-2)* et *ignis*. Quandoque aure tenui, propter serenitatem, [3] Reg. 19[:12]: Ecce *Sibilus auræ tenuis*. Et ibi Dominus aliquando terre, propter stabilitatem ecclesie. Eccle. 1[:4]: *Generatio preterit, generacio aduenit, terra autem[[3]](#footnote-3)* *in eternum stat.[[4]](#footnote-4)* Quandoque

/fol. 259va/

fonti, propter fecunditatem, Cant. 4[:15]: *Fons hortorum, puteus aquarum viventium*.

¶ Item comparatur cedro quia nature imputribilis, eximie altitudinis, virtuose odoracionis. Sic Maria caruit putrefaccione peccati. Nam putrefacio inflicta pro peccato. Sed sicut beata virgo euasit per graciam ipsum peccatum, sic et peccati penam que est carnis corrupcio. Et hoc est argumentum Augustini in *Sermone de assumpcione*. Si, inquit, Christus seruauit matris virginitatem, sic seruauit corpus eius a corrupcione*.*

¶ Item, corpus Christi[[5]](#footnote-5) et corpus matris sue fuerunt eiusdem nature. Sed corpus Christi imputerbilem, ergo et matris. De secundo,[[6]](#footnote-6) Ezech. 31[:3-5]: *Ecce Assur quasi cedrus in Libano*, etc., usque *super omnia ligna regionis.* De tercio,[[7]](#footnote-7) Gen. 3[:15]: *Ipsa conteret caput tuum*. Ille nempe qui primam mulierem decipit et deuicit, a secunda contritus est. Ideo sibi competit illud Nahum. 1[:15]: *In te Belial: universus interiit*. Item, Maria fuit mirabilis et quantum ad nomen[[8]](#footnote-8) et quantum ad rem. Quantum ad nomen quia Ya est nomen Dei. Nec potest nominari Maria nisi nominetur Deus. Secundo, quantum ad rem quia licet contineat nomen, continet tamen in gremio ipsum Domini.

1. Maria ] Lambeth begins the chapter: Ad laudem virginis…. with the “A” capitalized. [↑](#footnote-ref-1)
2. columpna ] *add*. ~~nobis~~ F 80. [↑](#footnote-ref-2)
3. autem ] Lambeth *corr.* vero F 80. [↑](#footnote-ref-3)
4. stat ] Lambeth, F 128 *corr*. sit F 80]., [↑](#footnote-ref-4)
5. Christi ] Lambeth, F 128 *om*. F 80. [↑](#footnote-ref-5)
6. De secundo ] F 128 *corr.* Leu. 2 F 80, Lambeth. [↑](#footnote-ref-6)
7. De tercio ] F 128 *corr*. Leu. 3 F 80, Lambeth. [↑](#footnote-ref-7)
8. nomen ] Lambeth, F 128 *corr*. naturam F 80. [↑](#footnote-ref-8)